15.9.2023
EL
Επίσημη Εφημερίδα της Ευρωπαϊκής Ένωσης
L 228/145
μέθοδοι δεν είναι διαθέσιμες, δεν είναι τεχνικά εφικτές ή συνεπάγονται αδικαιολόγητο κόστος, μπορούν να χρησιμοποιηθούν έμμεσες μέθοδοι για τον προσδιορισμό του συνόλου δεδομένων σύμφωνα με το σημείο 2.
Εάν τέτοιες μέθοδοι δεν είναι διαθέσιμες, δεν είναι τεχνικά εφικτές ή συνεπάγονται αδικαιολόγητο κόστος, μπορούν να χρησιμοποιηθούν οι προκαθορισμένες τιμές που καθίστανται διαθέσιμες και δημοσιεύονται από την Επιτροπή για τη μεταβατική περίοδο υπό τους όρους που καθορίζονται στο άρθρο 4 παράγραφος 3 του παρόντος κανονισμού.
β) Για τις μεθόδους άμεσου ή έμμεσου προσδιορισμού, μια μέθοδος θεωρείται κατάλληλη όταν εξασφαλίζεται ότι οι μετρήσεις, αναλύσεις, δειγματοληψίες, διακριβώσεις/βαθμονομήσεις και επικυρώσεις για τον προσδιορισμό του συγκεκριμένου συνόλου δεδομένων διεξάγονται με την εφαρμογή μεθόδων που ορίζονται στα σχετικά πρότυπα EN ή ISO.
Εάν δεν υπάρχουν τέτοια πρότυπα, μπορούν να χρησιμοποιούνται εθνικά πρότυπα.
Ελλείψει δημοσιευμένων εφαρμοστέων προτύπων, χρησιμοποιούνται κατάλληλα σχέδια προτύπων, κατευθυντήριες γραμμές βέλτιστης πρακτικής του κλάδου ή άλλες επιστημονικά αποδεδειγμένες μεθοδολογίες, οι οποίες περιορίζουν τα συστηματικά σφάλματα δειγματοληψίας και μέτρησης.
γ) Στο πλαίσιο μιας μεθόδου που αναφέρεται στο στοιχείο α), προτιμώνται όργανα μετρήσεων ή εργαστηριακές αναλύσεις υπό τον έλεγχο του φορέα εκμετάλλευσης έναντι οργάνων μετρήσεων ή αναλύσεων υπό τον έλεγχο άλλης νομικής οντότητας, όπως ο προμηθευτής καυσίμων ή υλικών ή οι εμπορικοί εταίροι όσον αφορά τα παραγόμενα προϊόντα.
δ) Τα όργανα μετρήσεων επιλέγονται κατά τρόπο ώστε να παρουσιάζουν τη μικρότερη αβεβαιότητα ως προς τη χρήση χωρίς αδικαιολόγητο κόστος.
Προτιμώνται όργανα υπό νόμιμο μετρολογικό έλεγχο, εκτός εάν υπάρχουν άλλα μέσα με σημαντικά μικρότερη αβεβαιότητα ως προς τη χρήση.
Τα όργανα χρησιμοποιούνται μόνο σε περιβάλλοντα κατάλληλα για τις προδιαγραφές χρήσης τους.
ε) Όταν χρησιμοποιούνται εργαστηριακές αναλύσεις ή όταν τα εργαστήρια πραγματοποιούν επεξεργασία δειγμάτων, διακριβώσεις/βαθμονομήσεις, επικυρώσεις μεθόδων ή δραστηριότητες που σχετίζονται με συνεχείς μετρήσεις εκπομπών, ισχύουν οι απαιτήσεις του τμήματος Β.5.4.3 του παρόντος παραρτήματος.
2.
Μέθοδοι έμμεσου προσδιορισμού: Όταν δεν υπάρχει μέθοδος άμεσου προσδιορισμού για ένα απαιτούμενο σύνολο δεδομένων, ιδίως σε περιπτώσεις στις οποίες πρέπει να προσδιοριστεί η καθαρή μετρήσιμη θερμότητα που διοχετεύεται σε διαφορετικές διεργασίες παραγωγής, μπορεί να χρησιμοποιηθεί μέθοδος έμμεσου προσδιορισμού, όπως: α) υπολογισμός με βάση γνωστή χημική ή φυσική διεργασία, με τη χρήση κατάλληλων αποδεκτών τιμών βιβλιογραφίας για τις χημικές και φυσικές ιδιότητες των εμπλεκόμενων ουσιών, κατάλληλους στοιχειομετρικούς συντελεστές και θερμοδυναμικές ιδιότητες όπως οι ενθαλπίες αντίδρασης, κατά περίπτωση· β) υπολογισμός με βάση δεδομένα σχεδιασμού της εγκατάστασης όπως η ενεργειακή απόδοση τεχνικών μονάδων ή ο υπολογισμός της κατανάλωσης ενέργειας ανά τεμάχιο προϊόντος· γ) συσχετίσεις με βάση εμπειρικές δοκιμές για τον καθορισμό των εκτιμώμενων τιμών για το απαιτούμενο σύνολο δεδομένων από μη βαθμονομημένο εξοπλισμό ή δεδομένα που τεκμηριώνονται σε πρωτόκολλα παραγωγής.
Για τον σκοπό αυτό εξασφαλίζεται ότι η συσχέτιση ανταποκρίνεται στις απαιτήσεις της ορθής τεχνολογικής πρακτικής και ότι εφαρμόζεται μόνο για τον καθορισμό τιμών που περικλείονται στο εύρος για το οποίο αυτή καθορίστηκε.
Η ισχύς αυτών των συσχετίσεων αξιολογείται τουλάχιστον μία φορά ετησίως.
3.
Για τον προσδιορισμό των βέλτιστων διαθέσιμων πηγών δεδομένων, επιλέγεται η πηγή δεδομένων που βρίσκεται υψηλότερα στην κατάταξη που παρουσιάζεται στο σημείο 1 και είναι ήδη διαθέσιμη στην εγκατάσταση.
Ωστόσο, όταν είναι τεχνικά εφικτό να χρησιμοποιηθεί πηγή δεδομένων που βρίσκεται υψηλότερα στην κατάταξη χωρίς αδικαιολόγητο κόστος, η εν λόγω καλύτερη πηγή δεδομένων χρησιμοποιείται χωρίς αδικαιολόγητη καθυστέρηση.
Όταν υπάρχουν διαφορετικές πηγές δεδομένων για το ίδιο σύνολο δεδομένων στο ίδιο επίπεδο στην κατάταξη που παρουσιάζεται στο σημείο 1, επιλέγεται η πηγή δεδομένων που διασφαλίζει τη σαφέστερη ροή δεδομένων με τον χαμηλότερο εγγενή κίνδυνο και κίνδυνο ελέγχου από άποψη ανακριβειών.
4.
Οι πηγές δεδομένων που επιλέγονται βάσει του σημείου 3 χρησιμοποιούνται για τον προσδιορισμό και την υποβολή εκθέσεων σχετικά με τις ενσωματωμένες εκπομπές.
5.
Στο μέτρο του δυνατού και χωρίς αδικαιολόγητο κόστος, για τους σκοπούς του συστήματος ελέγχου σύμφωνα με το τμήμα Η του παρόντος παραρτήματος, προσδιορίζονται πρόσθετες πηγές δεδομένων ή μέθοδοι για τον καθορισμό των συνόλων δεδομένων, ώστε να είναι δυνατή η επιβεβαίωση των πηγών δεδομένων σύμφωνα με το σημείο 3.
Οι επιλεγείσες πηγές δεδομένων, εάν υπάρχουν, καθορίζονται στην τεκμηρίωση της μεθοδολογίας παρακολούθησης.